ทอฝันบนลานสเกต

เป็นซีรีส์มังงะญี่ปุ่นที่เขียนและวาดภาพโดยสึรุไมคาดะ เรื่องนี้ได้รับการตีพิมพ์เป็นตอนในนิตยสารมังงะแนวเซเน็งอาฟเตอร์นูนรายเดือนของสำนักพิมพ์โคดันชะตั้งแต่เดือนพฤษภาคม พ.ศ. 2563 และมีการรวบรวมตอนต่างๆ ตีพิมพ์เป็นเล่ม(ทังโกบง)จำนวน 11 เล่ม ณ เดือนสิงหาคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอ ENGI ออกอากาศตั้งแต่เดือนมกราคมจนถึงเดือนมีนาคม พ.ศ. 2568 โดยมีการประกาศฤดูกาลที่สองแล้ว
MEDALIST ทอฝันบนลานสเกตได้รับรางวัลเน็คซ์ มังงะ อวอร์ดในประเภทสิ่งพิมพ์ในปี พ.ศ. 2565 รางวัลโชงากูกัง มังงะ อวอร์ดครั้งที่ 68 ในประเภททั่วไปในปี พ.ศ. 2566 และรางวัลโคดันชะ มังงะ อวอร์ดครั้งที่ 48 ในประเภทเดียวกันในปี พ.ศ. 2567

**ตัวละคร**
Yuitsuka Inori
voiced by|นัตสึมิ ฮารุเซะ
Akeuraji Tsukasa
voiced by|ทาเกโอะ โอตสึกะ
Kamisaki Hikaru
voiced by|คานะ อิจิโนเซะ
Yodaka Jun
voiced by|ยูมะ อูจิดะ
Sonidori Riō
voiced by|มาโกโตะ โคอิจิ
Miketa Ryōka
voiced by|ฮินะ คิโนะ
Nachi Mario
voiced by|เมงูมิ โทดะ
Yamato Ema
voiced by|โคโตริ โคอิวาอิ
Jakuzure Yūdai
voiced by|ทากาฮิโระ มิยาเกะ
Kamoto Suzu
voiced by|อายาซะ อิโต
Sonidori Shinichirō
voiced by|ไทโตะ บัง
Takamine Hitomi
voiced by|เอมิริ คาโต
Yuitsuka Nozomi
voiced by|อามิ โคชิมิซุ
Sekoma Mamoru


**การผลิต**
เรื่องราวเกิดขึ้นที่เมืองนาโงยะ จังหวัดไอจิ ผู้เขียนคือสึรุไมคาดะซึ่งเป็นชาวจังหวัดไอจิเช่นกัน แม้ว่ามังงะเรื่องนี้จะเป็นเรื่องเกี่ยวกับการเล่นสเกตลีลา แต่สึรุไมคาดะกลับขาดประสบการณ์และความรู้เกี่ยวกับกีฬาชนิดนี้ และเข้าเรียนคลาสเล่นสเกตลีลาเป็นเวลาหนึ่งเดือนที่จัดขึ้นที่ศูนย์กีฬานาโงยะในเขตโอสึ ก่อนที่จะเริ่มวาดภาพประกอบมังงะเรื่องนี้ MEDALIST ทอฝันบนลานสเกตคือผลงานชิ้นแรกของสึรุไมคาดะ
ในฐานะแฟนตัวยงของนัตสึมิ ฮารุเซะ นักพากย์เสียงที่รู้จักกันในบทบาทคาโอรุ ริวซากิในไอดอลมาสเตอร์ ซินเดอเรลล่า เกิลส์ U149 สึรุไมคาดะได้ทวีตข้อความดังกล่าวในปี พ.ศ. 2561 ว่า: "ฉันอยากวาดมังงะเกี่ยวกับสเกตลีลาที่สักวันหนึ่งจะถูกสร้างเป็นอนิเมะ และให้นัตสึมิ ฮารุเซะรับบทเป็นตัวละครหลัก!" ฮารุเซะได้เป็นผู้บรรยายโฆษณาสำหรับการเปิดตัวมังงะเล่มแรกในปี พ.ศ. 2563

**สื่อ**

**มังงะ**
MEDALIST ทอฝันบนลานสเกตเขียนและวาดภาพประกอบโดยสึรุไมคาดะ ได้เริ่มตีพิมพ์ในนิตยสารมังงะแนวเซเน็งอาฟเตอร์นูนรายเดือนของสำนักพิมพ์โคดันชะเมื่อวันที่ 25 พฤษภาคม พ.ศ. 2563 โคดันชะได้รวบรวมตอนต่างๆ ตีพิมพ์เป็นเล่ม(ทังโกบง)โดยเล่มแรกวางจำหน่ายเมื่อวันที่ 23 กันยายน พ.ศ. 2563 ณ วันที่ 22 มกราคม พ.ศ. 2568 ได้ทำการจำหน่ายไปแล้วทั้งหมด 12 เล่ม ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

**จำนวนเล่ม**

**อนิเมะ**
มีการประกาศสร้างซีรีส์อนิเมะทางโทรทัศน์เมื่อวันที่ 18 พฤษภาคม พ.ศ. 2566 ผลิตโดยสตูดิโอ ENGI และกำกับโดยยาซุทากะ ยามาโมโตะ เขียนบทโดยจุกกิ ฮานาดะ ออกแบบตัวละครโดยชินัตสึ คาเมยามะ และเพลงประกอบที่แต่งโดยยูกิ ฮายาชิ อดีตนักสเก็ตลีลา อากิโกะ ซูซูกิและยูฮานะ โยโคอิเป็นผู้ออกแบบท่าสเกตในอนิเมะเรื่องนี้ ร่วมกับ磯邉ひな乃 นักสเกตลีลาที่ยังทำกิจกรรมอยู่ ออกอากาศตั้งแต่วันที่ 5 มกราคมจนถึงวันที่ 30 มีนาคม พ.ศ. 2568 ทางรายการ NUMAnimation ของช่องทีวีอาซาฮิ เพลงเปิดของเรื่องคือ "Bow and Arrow" ร้องโดยเค็นชิ โยเนซุ ในขณะที่เพลงปิดคือเพลง "เดรสของฉัน" ร้องโดยねぐせ。 ซีรีส์นี้จะสตรีมบนดิสนีย์+ติดตามชมการเดินทางสู่เวทีระดับโลกได้ใน #Medalist เริ่มสตรีมมกราคม 2025#DisneyPlusHotstarTH #ดูนี่สนุกแน่|language=th|number=1859438173757243832|user=disneyplusth|archive-date=|access-date=29 พฤศจิกายน 2024
หลังจากออกอากาศตอนสุดท้าย ได้มีการประกาศฤดูกาลที่สอง

**รายชื่อตอน**

**ผลตอบรับ**
ซีรีส์นี้ติดอันดับที่ 15 ใน "หนังสือการ์ตูนแนะนำของพนักงานร้านหนังสือทั่วประเทศประจำปี พ.ศ. 2564" โดยเว็บไซต์ Honya Club และอยู่อันดับที่สิบสองในปี พ.ศ. 2565 ซีรีส์เรื่องนี้ติดอันดับที่ 16 จากทั้งหมด 50 เรื่องที่เข้าชิงรางวัลเน็คซ์ มังงะ อวอร์ดประจำปี พ.ศ. 2564 ในประเภทสิ่งพิมพ์ และได้รับรางวัลในงานประจำปี พ.ศ. 2565 ซีรีส์นี้ติดอันดับที่ 9 ในรางวัลสึทายะ คอมมิค อวอร์ดประจำปี พ.ศ. 2564 และได้อันดับที่ 3 ในการประกวดประจำปี พ.ศ. 2565 ซีรีส์นี้อยู่ในอันดับที่ 30 ในการจัดอันดับ "Book of the Year" ประจำปี พ.ศ. 2564 ในนิตยสารดาวินชี่ อันดับที่ 23 ในการจัดอันดับประจำปี พ.ศ. 2565 อันดับที่ 27 ในการจัดอันดับประจำปี พ.ศ. 2566 และอันดับที่ 16 ในการจัดอันดับประจำปี พ.ศ. 2567
ซีรีส์นี้ได้เป็นผู้ชนะในรางวัลรางวัลมังงะโชงากูกังครั้งที่ 68 ในประเภททั่วไปในปี พ.ศ. 2566 ได้รับการเสนอชื่อเข้าชิงรางวัลรางวัลมังงะโคดันชะครั้งที่ 47 ในประเภททั่วไปในปี พ.ศ. 2566 และได้รับรางวัลในประเภทเดียวกันในครั้งที่ 48 ในปี พ.ศ. 2567

**หมายเหตุ**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของมังงะที่ Monthly Afternoon ja- เว็บไซต์อย่างเป็นทางการของมังงะ Siamintershop th- เว็บไซต์อย่างเป็นทางการของอะนิเมะ ja- 24370
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะออริจินอลของดิสนีย์+
หมวดหมู่:การ์ตูนญี่ปุ่นแนวนาฏกรรม
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:รายการโทรทัศน์ของทีวีอาซาฮี
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:สยามอินเตอร์คอมิกส์